ઇન્ડોનેશિયામાં રમાઈ રહેલા 18માં એશિયન ગેમ્સમાં 16 વર્ષના સૌરભ ચૌધરીએ બતાવી દીધું છે કે પ્રતિભા ઉમર સાથે નથી હોતી . 10 મીટર એર પિસ્ટલ સ્પર્ધામાં સૌરભ ચૌધરીએ ભારત માટે ગોલ્ડ જીત્યો છે . ક્વોલીફાયિંગ રાઉન્ડ દરમિયાન ભારતના સૌરભ ચૌધરી 10 મીટર એર પિસ્ટલ ક્વોલીફાયિંગમાં 586 પોઇન્ટ મેળવીને ટોપ પર રહ્યા . ધ્યાન આપવા જેવી બાબત છે કે એશિયન ગેમ્સમાં ભારત નિશાનેબાજીમાં ત્રણ મેડલ મેળવી ચૂક્યું છે . આ ભારતનો ચોથો મેડલ છે . એશિયન ગેમ્સના બીજા દિવસે ભારતને બે મેડલ મળ્યા હતા . નિશાનેબાજ લક્ષ્યે સોમવારે પુરુષોની ટ્રેપ સ્પર્ધામાં સિલ્વર મેડલ મેળવ્યો . લક્ષ્યે બીજું સ્થાન મેળવીને મેડલ પોતાને નામ કર્યો હતો . વિનેશ ફોગાટે રચ્યો ઈતિહાસ , પહેલી વાર મહિલા પહેલવાને જીત્યો ગોલ્ડ આપને જણાવી દઈએ કે ભારતના 16 વર્ષના નિશાનેબાજ સૌરભ ચૌધરીએ જર્મનીના સુહલમાં આઇએસએસએફ જુનિયર વિશ્વકપમાં રેકોર્ડ બનાવતા ગોલ્ડ જીત્યો . સૌરભે 10 મીટર એર પિસ્ટલ સ્પર્ધામાં 243.7 પોઇન્ટ મેળવ્યા હતા . આ પ્રતિયોગિતામાં ભારત માટે આઠમો ગોલ્ડ જીતનાર સૌરભે આઠ ખેલાડીઓની ફાઇનલમાં 24 શોટ પછી કોરિયાના લિમ હોજીન ( 239.6 ) ને 4.1 પોઈન્ટથી પછાડ્યો .